چئنی کئ د نوم آذأربایئجان میا ئی نوم د کألیمە آتروپات کئ یئ گئل نوم ساتراپیا گات پاتئشایی ھأخامأنئشی بییە گئرئتە بییە. ئی کألیمە د کئتۉ نأظئرکئردە أڤئستا ئوٙماە و چئنی کئ دیارە ئی کألیمە یئ گئل کألیمە ریشە دار و دئمادارە. آتروپات د زوٙن ئیرانی دئمادار ھومبأراڤأرە ڤا جایی کئ ڤا تأش پأر و پیم کاری بییە و یا جاگە تأش نأظأرکئردە. چئنی کئ ڤیرگاردوٙنئسمأنیا یوٙنانی چی ئستئرابو و دیوٙدور سیسیلی گوتئنە نوم یوٙنانی ئی راساگە آتروپاتکان بییە کئ ئوٙسئ بییە ڤئ آدأزآبادگان و آذأربایئگان و ئیسئ بییە ڤئ آذأربایئجان کئ نوم ئیسئنی آذأربایئجان د کألیمە آذأرپایئگان گئرئتئ بییە و ئوٙسئ کئ عأرأڤیا د سأدە ھأفتوم مالکأنوٙن ئوٙمانە ڤئ ڤولات آذأرپایئگان ئوٙسئنی سی یە کئ د عأرأڤی کئتۉیی ئیما حأرفیا گ و پ ناریم آذأرپایئگان بییە ڤئ آذأربایئجان.